ভ্যাটের জটিলতা নিরসন জরুরি | উপসম্পাদকীয় | Jugantor
রবিবার, ৩০ জুলাই ২০১৭
আর্কাইভ
ই-পেপার
ফনেটিক ইউনিজয়
সার্চ

প্রচ্ছদ
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
একদিন প্রতিদিন
টিউটোরিয়াল
চিঠিপত্র
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারাদেশ
বিনোদন
শিক্ষাঙ্গন
পবিত্র হজ
দ্বিতীয় সংস্করণ
বিচ্ছু
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
একদিন প্রতিদিন
টিউটোরিয়াল
চিঠিপত্র
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
পবিত্র হজ
ফিচার
সুরঞ্জনা (১২ জুন, ২০১৭)সাহিত্য সাময়িকী (০৯ জুন, ২০১৭)ইসলাম ও জীবন (০৯ জুন, ২০১৭)সুস্থ থাকুন (১০ জুন, ২০১৭)অর্থনীতি (১১ জুন, ২০১৭)তারাঝিলমিল (০৮ জুন, ২০১৭)প্রতিমঞ্চ (০৬ জুন, ২০১৭)স্বজন সমাবেশ (০৭ জুন, ২০১৭)প্রকৃতি ও জীবন (১০ জুন, ২০১৭)ঘরে বাইরে (০৬ জুন, ২০১৭)পরবাস (০৩ জুন, ২০১৭)বৈশাখ সংখ্যা (১৪ এপ্রিল, ২০১৭)চাকরির খোঁজ (০৯ জুন, ২০১৭)স্বাধীনতা দিবস সংখ্যা (২৬ মার্চ, ২০১৭)আন্তর্জাতিক নারী দিবস (০৮ মার্চ, ২০১৭)আলোকচিত্রে মহান স্বাধীনতা দিবস (২৭ মার্চ, ২০১৭)আলোকচিত্রে বর্ষবরণ (১৬ এপ্রিল, ২০১৭)বিচ্ছু (১১ জুন, ২০১৭)
দ্বিতীয় সংস্করণ
বিচ্ছু
জিয়া চ্যারিটেবল ট্রাস্ট দুর্নীতি মামলা: চার সাক্ষীকে জেরা করতে খালেদা জিয়ার আবেদন মঞ্জুর করেছেন হাইকোর্ট       সুন্দরবনের কালবপীর আরবানিয়া খালে র‌্যাবের সঙ্গে জলদস্যুদের গুলি বিনিময় চলছে
হোম
উপসম্পাদকীয়
ইকতেদার আহমেদ    |
প্রকাশ : ১২ জুন, ২০১৭ ০০:০০:০০
প্রিন্টঅঅ-অ+
ন্যায়কণ্ঠ
ভ্যাটের জটিলতা নিরসন জরুরি
ইংরেজি সংক্ষিপ্ত VAT শব্দটির পূর্ণরূপ হল Value Added Tax. ভ্যাটকে বাংলায় সংক্ষেপে বলা হয় মূসক। যার পূর্ণরূপ মূল্য সংযোজন কর। ভ্যাট বা মূসক একটি পরোক্ষ কর। সর্বপ্রথম ১৯৫৪ খ্রিস্টাব্দে ইউরোপের ফ্রান্সে ভ্যাট প্রবর্তিত হয়। অতঃপর অপরাপর রাষ্ট্র ফ্রান্সকে অনুসরণ করে। আমাদের দেশে ভ্যাটের প্রবর্তন ১৯৯১ খ্রিস্টাব্দে।
দেশীয় পণ্য উৎপাদন, বিপণন ও বিক্রয়, বিদেশি পণ্য আমদানি ও রফতানি, দেশাভ্যন্তরে সেবা বা পরিষেবার উৎপাদন, বিপণন ও বিক্রয় ইত্যাদি সব ক্ষেত্রে মূল্য সংযোজন কর আরোপযোগ্য। এই কর উৎপাদন থেকে খুচরা বিক্রয় পর্যন্ত বিভিন্ন স্তরে আরোপ ও আদায় করা হলেও এর দায়ভার চূড়ান্তভাবে কেবল পণ্য বা সেবার ভোক্তাকে বহন করতে হয়। মূসক আরোপের মাধ্যমে আবগারি শুল্ক বিক্রয় কর ইত্যাদির প্রয়োজনীয়তা দূর হয়েছে।
আমাদের দেশে প্রথমে কিছু পণ্যের স্থানীয় উৎপাদনের ওপর মূসক আরোপ করা হয়েছিল। পর্যায়ক্রমে অধিকাংশ পণ্য এবং বেশকিছু সেবা, পরিসেবা, আমদানি, পাইকারি ও খুচরা বিক্রয় প্রভৃতি মূল্য সংযোজন করের আওতায় আনা হয়েছে। কালক্রমে মূসক সরকারের কর রাজস্বের অন্যতম প্রধান উৎস হয়ে দাঁড়িয়েছে। জাতীয় রাজস্ব বোর্ড (এনবিআর) মূল্য সংযোজন করের হার নির্ধারণ এবং এর আদায় ও ব্যবস্থাপনাসংক্রান্ত নীতিমালা প্রণয়নের দায়িত্বে নিযুক্ত।
যে কোনো ভোক্তাপণ্যের উৎপাদন- পরবর্তী সময়ে এবং চূড়ান্ত বিক্রয়ের সময় ভ্যাট বা মূসক আরোপ করা হয়। প্রথমোক্ত ক্ষেত্রে পণ্যের উৎপাদক পণ্যটি বাজারজাত করার সময় এর ওপর ভ্যাট প্রদান করে থাকেন এবং শেষোক্ত ক্ষেত্রে পণ্যটি যখন চূড়ান্ত পর্যায়ে একজন ভোক্তার কাছে বিক্রয় করা হয়, তখন ভোক্তা প্রদান করে থাকেন। একজন ভোক্তা যে পরিমাণ ভ্যাট প্রদান করেন, সেটি হল পণ্য মূল্য থেকে পণ্যে ব্যবহৃত উপকরণের মূল্য বিয়োজনের পর যে মূল্য দাঁড়ায় তার ওপর দেয় কর। পণ্যের উৎপাদন পর্যায়ে পণ্য প্রস্তুতে যেসব উপকরণ ব্যবহৃত হয় সেগুলোর ওপর উৎপাদক ভ্যাট প্রদান করে থাকেন। উদাহরণস্বরূপ বলা যায়, একটি টেলিভিশন উৎপাদনের সময় এটিতে ব্যবহৃত যাবতীয় সরঞ্জামাদির ওপর প্রস্তুতকারক প্রতিষ্ঠান ভ্যাট প্রদান করে থাকে। পরবর্তী সময়ে এ টেলিভিশনটি একজন বিক্রেতার দোকানে বিক্রয়ের জন্য উন্মুক্ত থাকাকালিন যখন ক্রেতা ক্রয় করেন তখন তাকে প্রযোজ্য ভ্যাট প্রদান করতে হয়।
একজন প্রস্তুতকারক কর্তৃক উৎপাদিত পণ্যে আমদানিকৃত সরঞ্জামাদি বা দ্রব্য ব্যবহার করলে তিন পর্যায়ে ভ্যাট প্রদানের উপক্রম ঘটে। প্রথমত, আমদানিকারক বন্দর থেকে পণ্য খালাসের সময় দ্রব্যের আমদানিকৃত মূল্যের ওপর ভ্যাট প্রদান করে থাকেন। অতঃপর প্রস্তুতকারক পণ্যটি বাজারজাতকরণের সময় এর ওপর ভ্যাট প্রদান করে থাকেন এবং সর্বশেষে পণ্যটি যখন পাইকারি বা খুচরা পর্যায়ে ক্রেতার কাছে বিক্রয় করা হয় তখন ক্রেতা এটির ওপর ভ্যাট প্রদান করে থাকেন।
উন্নত বিশ্বের যেসব দেশে ভ্যাট চালু রয়েছে সেসব দেশে একটি পণ্যের আমদানি, উৎপাদনের মাধ্যমে প্রস্তুত এবং ক্রেতার নিকট বিক্রির জন্য উন্মুক্তকরণের প্রতিটি পর্যায়ে যে মূল্য সংযোজিত হয় তার ওপর ভ্যাট প্রদেয় হয়। উপরোক্ত তিনটি পর্যায়ের কোনটিতে কী পরিমাণ ভ্যাট প্রদেয় হবে তা সেসব দেশের কর আদায়কারী কর্তৃপক্ষ নির্ধারণ করে থাকেন। এ কারণে বিভিন্ন পর্যায়ে ভ্যাট ভিন্নতর হয়ে থাকে। সংযোজিত মূল্যের ওপর ভ্যাট প্রদেয় বিধায় চূড়ান্ত পর্যায়ে একজন ক্রেতাকে কখনও একটি পণ্যের সামগ্রিক মূল্যের ওপর ভ্যাট প্রদান করতে হয় না। কিন্তু আমাদের দেশে কর আদায়কারী কর্তৃপক্ষ এবং আমদানিকারক, প্রস্তুতকারক ও ভোক্তাদের ভ্যাট বিষয়ে অস্বচ্ছ ধারণার কারণে দেখা যায় একজন ক্রেতাকে সামগ্রিক পণ্যমূল্যের ওপর ভ্যাট প্রদানে বাধ্য করা হয়।
একটি পণ্যের আমদানি, প্রস্তুত ও বিক্রয়- এ তিন পর্যায়ে ভ্যাট ভিন্নতর হওয়ায় এবং এটির আদায় জটিলতর বিধায় সম্প্রতি পৃথিবীর অনেক উন্নত রাষ্ট্র ভ্যাট প্রথা থেকে বেরিয়ে এসে জিএসটি অর্থাৎ গুডস অ্যান্ড সেল ট্যাক্স নামক একটি নতুন ধরনের কর পদ্ধতি প্রবর্তন করেছে। এ কর পদ্ধতিটির প্রবর্তনের ফলে দেখা গেছে ভ্যাটের মাধ্যমে যে পরিমাণ রাজস্ব আদায় হতো, এ নতুন ধরনের পদ্ধতির মাধ্যমে রাজস্ব আদায়ে প্রবৃদ্ধি ঘটেছে। তাছাড়া এ পদ্ধতিটির মাধ্যমে কর আদায় সহজতর বিধায় এটি আমদানিকারক, প্রস্তুতকারক ও ক্রেতা সবার কাছে সার্বিকভাবে গ্রহণযোগ্য হয়েছে।
আমাদের দেশে বিদ্যমান ভ্যাট আইন অনুযায়ী বিভিন্ন পণ্য ও সেবার ওপর বিভিন্ন হারে উৎসে কর আরোপ করা হয়। পরে ওই পণ্যের বিক্রেতা ও সেবাদাতা প্রতিষ্ঠান যখন চূড়ান্তভাবে ভ্যাট দেয়, তখন জাতীয় রাজস্ব বোর্ড অগ্রিম দেয়া উৎসে কর তার সঙ্গে সমন্বয় করে। বর্তমানে বিভিন্ন পণ্যের ওপর ১ দশমিক ৫ শতাংশ থেকে ৫ শতাংশ পর্যন্ত অগ্রিম ভ্যাট আরোপ করা হয়ে থাকে। বিভিন্ন পণ্য আমদানি বা কাঁচামাল সংগ্রহ পর্যায়ে ব্যবসায়ীরা এ ভ্যাট দিয়ে থাকেন। বর্তমান বাজেটে সর্বক্ষেত্রে ৫ শতাংশ অগ্রিম ভ্যাট আরোপের সিদ্ধান্ত নেয়ার পক্ষে জাতীয় রাজস্ব বোর্ডের পক্ষ থেকে বলা হচ্ছে, ডিজিটালাইজেশনের মাধ্যমে ভ্যাট আইন কার্যকর করার জন্যই অগ্রিম ভ্যাটের একক হার প্রবর্তনের প্রস্তাব।
জাতীয় রাজস্ব বোর্ডের দাবি ভিন্ন ভিন্ন হারে অগ্রিম ভ্যাট কর্তনের ফলে প্রশাসনিক হিসাবগত জটিলতা সৃষ্টি হয়। বিষয়টি সহজ করতে সব ক্ষেত্রে এর হার ৫ শতাংশ নির্ধারণের প্রস্তাব করা হয়েছে। তাদের দাবি নতুন ভ্যাট আইনে ভ্যাট ব্যবস্থা ডিজিটালাইজেশন করার ফলে ভোক্তা কর্তৃক চূড়ান্ত ভ্যাট প্রদানের সময় ব্যবসায়ী কর্তৃক প্রদত্ত অগ্রিম সমন্বয় করতে অতীতের জটিলতা দূরীভূত হবে। এ বিষয়ে ব্যবসায়ীদের শীর্ষ সংগঠনের পক্ষ থেকে অভিমত ব্যক্ত করা হয়েছে, সব ক্ষেত্রে ৫ শতাংশ হারে অগ্রিম ভ্যাট ক্ষেত্র বিশেষে পণ্যের মূল্য বৃদ্ধির কারণ হয়ে দাঁড়াবে।
ব্যবসায়ীরা যেসব ক্ষেত্রে উৎসে কর প্রদান করে থাকে তার একটি অংশ তারা একজন ভোক্তা চূড়ান্ত ভ্যাট প্রদান পরবর্তী সময়ে ফেরত পাওয়ার কারণে তাদের জন্য ভ্যাট সহনীয়; কিন্তু হোটেল রেস্তোরাঁয় খাওয়ার পর একজন ভোক্তাকে যখন সামগ্রিক খাওয়ার বিলের ওপর ১৫ শতাংশ ভ্যাট প্রদান করতে হয় তখন এটি যে কোনো ভোক্তার জন্য অসহনীয় মনে হয়। নির্ভরযোগ্য সূত্র নিশ্চিত করেছে, জাতীয় রাজস্ব বোর্ডের কর্মকর্তাদের যোগসাজশে অধিকাংশ হোটেল রেস্তোরাঁ মালিক ভোক্তা কর্তৃক প্রদত্ত ১৫ শতাংশ ভ্যাটের একটি বড় অংশ সরকারের রাজস্ব আদায়ের খাতায় জমা করে না। এসব হোটেল রেস্তোরাঁ মালিক ভোক্তাদের দাবি সত্ত্বেও ভ্যাট আদায়ের জন্য জাতীয় রাজস্ব বোর্ডের নির্ধারিত ফরম ভোক্তাকে প্রদানে ব্যর্থ হয়।
গ্যাস, বিদ্যুৎ ও ল্যান্ড টেলিফোন-এ তিনটি সেবাধর্মী খাত হলেও গ্যাসের ক্ষেত্রে ভোক্তার কাছ থেকে কোনো ধরনের ভ্যাট আদায় করা হয় না। অপরদিকে বিদ্যুৎ ও ল্যান্ড টেলিফোন বিলের ওপর যথাক্রমে ৫ শতাংশ ও ১৫ শতাংশ ভ্যাট আরোপপূর্বক আদায় করা হয়। এ তিনটি সমধর্মী সেবা খাত হওয়ায় যখন একটির ওপর ভ্যাট আরোপযোগ্য নয়, তখন অপর দু’টির ওপর ভ্যাটের হারের ভিন্নতা যে কোনো বিবেচনায় যৌক্তিক নয়।
ভ্যাট বিষয়ে মানুষের অভিমত, ব্যবসায়ীরা ভোক্তাদের কাছ থেকে যথারীতি ভ্যাট আদায় করলেও তার সম্পূর্ণ অংশ সততা বজায় রেখে সরকারের তহবিলে জমা করেন না। এ ভ্যাটের অর্থ ব্যবসায়ী ও রাজস্ব বোর্ডের কর্মকর্তাদের মধ্যে কিভাবে ভাগাভাগি হয় তা এখন আর কারো অজানা নয়।
সরকারি ও স্বায়ত্তশাসিত নানা প্রতিষ্ঠান বিভিন্ন ধরনের জরিমানার ওপর ১৫ শতাংশ ভ্যাট আদায় করে আসছে। জরিমানার ওপর এ ধরনের ভ্যাট আদায় ভ্যাট আইনের আওতাবহির্ভূত। নির্ভরযোগ্য সূত্রের তথ্য মতে, স্বায়ত্তশাসিত প্রতিষ্ঠান রাজউক কর্তৃক ব্যক্তি বরাবরে বরাদ্দকৃত প্লটের ওপর বাড়ি নির্মাণে বিলম্বের কারণে বছরের হিসেবে যে জরিমানা আদায় করা হয় তার ওপর ১৫ শতাংশ ভ্যাট প্রদান করতে হয়।
কর বিষয়ে আন্তর্জাতিকভাবে যে স্বীকৃত নীতি, তা হল একজন ব্যক্তি কোনোভাবেই একই কর দু’বার পরিশোধ করবেন না। আমাদের দেশে আমদানিকারক ও প্রস্তুতকারক কর্তৃক পণ্যের ওপর ভ্যাট প্রদানের পরও ক্রেতার কাছ থেকে সামগ্রিক পণ্যটির ওপর ভ্যাট আদায় করার কারণে একই পণ্যের ওপর দেখা যায় তিনবার পর্যন্ত ভ্যাট আদায় করা হচ্ছে। এতে সর্বাধিক ক্ষতিগ্রস্ত হচ্ছে প্রস্তুতকারক ও চূড়ান্ত পর্যায়ের ক্রেতা।
ভ্যাট নিঃসন্দেহে একটি আধুনিক কর পদ্ধতি। এটি প্রতিটি পর্যায়ে সংযোজিত মূল্যের ওপর আরোপ করা হলে পণ্যের মূল্য সহনীয় থাকবে এবং একজন প্রস্তুতকারক ও ক্রেতাকে একাধিকবার কর প্রদান থেকে রেহাই দেবে। কিন্তু আমাদের রাজস্ব বিভাগের কর্মকর্তারা ভ্যাট আইন ও ভ্যাট আদায়ের পদ্ধতি বিষয়ে সঠিকভাবে অবহিত না হওয়ার কারণে আরোপ ও আদায় উভয় ক্ষেত্রে জটিলতা পরিলক্ষিত হচ্ছে। এ জটিলতা নিরসনের জন্য রাজস্ব বিভাগের সর্বোচ্চ পর্যায় থেকে সিদ্ধান্ত নিতে হবে শুধু সংযোজিত মূল্যের ওপর কোন্ পর্যায়ে ভ্যাটের হার কিরূপ হবে। সামগ্রিক পণ্য মূল্যের ওপর অন্যায় ও বেআইনিভাবে ভ্যাট আদায়ের কারণে ব্যবসায়ীদের মধ্যে ভ্যাট ফাঁকি দেয়ার প্রবণতা বিশেষভাবে লক্ষণীয়। আর তাতে ব্যবসায়ী ও ভ্যাট আদায়ের সঙ্গে সম্পৃক্ত কর্মকর্তারা লাভবান হলেও চূড়ান্তভাবে ক্ষতিগ্রস্ত হচ্ছে দেশের সাধারণ মানুষ বা ভোক্তা।
ইকতেদার আহমেদ : সাবেক জজ; সংবিধান, রাজনীতি ও অর্থনীতি বিশ্লেষক
iktederahmed@yahoo.com
শীর্ষ খবর
সর্বশেষ খবর
জাতীয়
শঙ্কর নেত্রালয়ে সিদ্দিকের চিকিৎসা শুরু
বাঘ নিরাপদ রাখতে ‘জিরো টলারেন্স’
আন্তর্জাতিক
শ্রীলংকার সমুদ্র বন্দরের নিয়ন্ত্রণ পেল চীন
পাকিস্তানে চীনের বিপুল বিনিয়োগের কী হবে
রাজনীতি
‘উন্নয়ন শুধু আ’লীগের গলায় কণ্ঠে আর জিহ্বায়’
লন্ডনে খালেদা জিয়া নির্বাচন বানচালের ষড়যন্ত্র করছেন : নানক
খেলা
ভারত জিতল চারদিনেই
২২২ মিলিয়ন ইউরোর এক পয়সাও কম নয়
জিয়া চ্যারিটেবল ট্রাস্ট দুর্নীতি মামলা: চার সাক্ষীকে জেরা করতে খালেদা জিয়ার আবেদন মঞ্জুর করেছেন হাইকোর্ট
বগুড়ায় যুবকের গলাকাটা লাশ উদ্ধার
সুন্দরবনের কালবপীর আরবানিয়া খালে র‌্যাবের সঙ্গে জলদস্যুদের গুলি বিনিময় চলছে
বিচারকদের শৃঙ্খলাবিধির খসড়ায় আপিল বিভাগের ক্ষোভ
‘অথর্ব’ রাজা শাহরুখ খান!
নিউইয়র্ক টাইমসের সম্পাদকীয়তে বাংলাদেশ সরকারকে চ্যালেঞ্জ
জঙ্গি আস্তানা সন্দেহে কারখানায় অভিযান, জিহাদি বই জব্দ
মেয়েকে হত্যার পর মায়ের আত্মহত্যার চেষ্টা
অস্ট্রেলিয়ায় ‘বিমান ভূপাতিত করার পরিকল্পনা’ নস্যাৎ
শেরপুরে বন্য হাতির আক্রমণে কৃষক নিহত
উপসম্পাদকীয় বিভাগের অারও খবর
ব্রিটেনের নির্বাচন কি ইতিহাসের দিক পরিবর্তনের আভাস দিচ্ছে?
ভ্যাটের জটিলতা নিরসন জরুরি
প্রথম পাতা
শেষ পাতা
খবর
নগর-মহানগর
সম্পাদকীয়
উপসম্পাদকীয়
চিঠিপত্র
বাতায়ন
আইটি বিশ্ব
দশ দিগন্ত
আনন্দ নগর
একদিন প্রতিদিন
খেলা
টিউটোরিয়াল
সুরঞ্জনা
শিল্প বাণিজ্য
উত্তরের জনপদ
আবহমান চট্টগ্রাম
বাংলার মুখ
শোক সংবাদ
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
বগুড়ায় যুবকের গলাকাটা লাশ উদ্ধার       বিচারকদের শৃঙ্খলাবিধির খসড়ায় আপিল বিভাগের ক্ষোভ       নিউইয়র্ক টাইমসের সম্পাদকীয়তে বাংলাদেশ সরকারকে চ্যালেঞ্জ       জঙ্গি আস্তানা সন্দেহে কারখানায় অভিযান, জিহাদি বই জব্দ       অস্ট্রেলিয়ায় ‘বিমান ভূপাতিত করার পরিকল্পনা’ নস্যাৎ